২০০৫-এ ব্র্যাড পিট ও অ্যাঞ্জেলিনা জোলিকে একসঙ্গে দেখা গিয়েছিল ‘মিস্টার অ্যান্ড মিসেস স্মিথ’ ছবিতে। পরদায় দু’ জনের জুটি বেশ জমে। দর্শকরাও গ্রহণ করেছে এই জুটিকে। ব্যক্তিগত জীবনে পিট ও জোলি স্বামী-স্ত্রী হওয়ায় একে অপরকে বেশ ভাল বুঝতে পারেন। তাতে সুবিধা হয় অভিনয় করার সময় । 
‘বাই দ্য সি’ ছবির পরিচালক অ্যাঞ্জেলিনা জোলি হওয়ায় ব্র্যাড পিট বেশি সুযোগসুবিধা পেয়েছেন বলে মনে করেন অনেকেই। তবে এই ধারণা যে ভুল তা জানিয়েছেন পিট। তাঁর দাবি, এই ছবিতে অভিনয় করার সময় মোটেও বিশেষ সুযোগসুবিধা তিনি পাননি। এমনকী ভুল হলে ছেড়ে কথা বলেননি অ্যাঞ্জেলিনা। পিটের কাছ থেকে সেরাটাই বের করে নিয়েছেন তিনি। আর পিটের কাছ থেকে সেরাটা পাওয়া না-গেলেই শীতল চাহনি দিয়েছেন জোলি। পিট বলেন,‘‘অ্যাঞ্জেলিনার পুরো বিষয়টা সম্পর্কে দারুণ জ্ঞান। ও কী চায়, সেটা আগেই খোলসা করে নেয়। আমি অবশ্য অ্যাঞ্জেলিনার কাছ থেকে বিশেষ কোনও ব্যবহার পাইনি। মাঝেমাঝেই অ্যাঞ্জেলিনা শীতল চাহনি দিয়েছে। তাতেই বুঝতে পেরেছি আমি ভাল করতে পারিনি।’’